**37/2017.(III.2.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a Szent Márton Terv II. ütemével kapcsolatos döntések meghozatalára” című előterjesztést és a következő döntéseket hozta:

1./ A Közgyűlés felkéri a polgármestert, hogy Szent Márton utca és környezete rehabilitációjára vonatkozó engedélyes kiviteli tervek elkészítéséről gondoskodjon.

2./ A Közgyűlés az ülésen ismertetett Járdányi Paulovics István Romkert fejlesztésére vonatkozó tanulmánytervben foglaltakat megismerte és továbbtervezésre javasolja.

3./ A Közgyűlés felkéri a polgármestert, hogy a Szombathelyi Egyházmegyével, mint tulajdonossal történő egyeztetés mellett a Romkertben található Lux Kálmán által tervezett védőfal bontásáról, a Császári palota mozaikjának kiemeléséről és restaurálásáról gondoskodjon.

4./ A Közgyűlés felkéri a polgármestert, hogy a 2./ pontban foglalt tanulmányterv alapján a Járdányi Paulovics István Romkert fejlesztésére vonatkozó engedélyes kiviteli tervek elkészítéséről gondoskodjon.

5./ A Közgyűlés felkéri a polgármestert, hogy a 4./ pontban meghatározott tervezési munkák keretében a Szombathelyi Egyházmegyével, mint tulajdonossal egyeztessen.

6./ A Közgyűlés felkéri a polgármestert, hogy a TOP-6.1.4 Társadalmi és környezeti szempontból fenntartható turizmusfejlesztés c. pályázati felhívás keretében a támogatási kérelem előkészítéséről és annak az április hónapban soron következő Közgyűlésen való előterjesztéséről gondoskodjon.

7./ A Közgyűlés felkéri a polgármestert, hogy a 2./ pontba foglalt tanulmányterv alapján az Ady tér és környezetének rehabilitációjára vonatkozó tervpályázat kiírásáról gondoskodjon.

8./ A Közgyűlés felkéri a Gazdasági és Városstratégiai Bizottságot, hogy az Ady tér és környezetének rehabilitációjára vonatkozóan beérkezett tervpályázatokban döntést hozzon.

**Felelős:**  Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési és Projekt Kabinet vezetője

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1. pont: azonnal

1. pont: azonnal
2. pont: azonnal
3. pont: azonnal
4. pont: tervezés megkezdésétől folyamatos
5. pont: azonnal
6. pont: azonnal
7. pont: a tervpályázatok lezárását követő Gazdasági és Városstratégiai Bizottsági ülés